Vita:Trabant (együttes)

message: Lleho olvastam a szerkesztési összefoglalóban az észrevételedet a megszűnés dátumával kapcsolatban. Össze kellene fésülni a Balaton (együttes) szócikkel, illetve Marietta távozásával az időpontokat:
*1984 M. M. disszidál, én ezt tekintettem a Trabant megszűnte időpontjának (lehet, helytelenül)
*A Balatonban az szerepel, hogy egy 1987-ben véget érő koncertturnéval szűntek meg
*Szintén a Balatonban szerepel, hogy '92-ben újjáalakultak, de az nem szerepel, hogy meddig működött
Én a néhány évenként adott alkalmi koncerteket nem tartom a működés jelének, az csak amolyan nosztalgia. Új számok vajon születtek ezekben az időkben?
Más: piros színű kategóriák ne maradjanak a cikkben, ezeket létre kell hozni. A létrehozásuk egyik feltétele, hogy legalább öt szócikk tartozzon bele. Ha gyűjtesz még öt további olyan zenekart a Wikipédia szócikkei közül, amelyek az :Kategória:Avantgárd rockba tartoznak, akkor megmaradhat. Az Új hullám kategóriát átírtam :Kategória:Újhullámos együttesekre. Vigyázni kell, a kategóriának más a szerepe, mint a ma népszerű címszavaknak vagy hashtageknek. Palotabarát vita 2018. augusztus 12., 09:11 (CEST)
Üdvözletem!
Nem tudom, hogy itt kell-e válaszolni a feltett kérdésekre, de mivel más lehetőséget nem találtam, itt válaszolok. Először is hadd mondjam azt, hogy Trabant zenekar történetére nézve nem sok irodalom van, ill. nem voltak tisztázva bizonyos kérdések. Ilyen szempontból ez egy hiánypotló összefoglaló is, amit írtam, hiszen bizonyos dolgokban nincs jobb forrás, mint maguk az együttestagok. (Vető Jánossal és Lukin Gáborral vettem fel a kapcsolatot, azaz a zenakar két alapítótagjával. Lásd a kérdésről még a Trabant, Balaton, Víg Mihály honlapot, melyet Vető János kezel, ill. ő hozta ezt létre.) Arra a kérdésre, hogy megszűnt-e 84-ben a Trabant, azt válaszolta, hogy tkp. a Trabant sose szűnt meg (viszont azt nyugodtan mondhatjuk, hogy az aktív évei eddig tartottak). 86-ban a Balaton együttes valóban leadott egy Trabant-programot, de ekkor már sem Vető, sem Lukin, sem Méhes nem vett részt a munkában. Sokan azt gondolhatják viszont, hogy ekkor a Trabant lépett fel, hiszen a Trabant és A Balaton egy időben teljesen összenőve dolgozott (irodalmat itt tudok mondani pl. Képes rock enciklopédia, 1987, ill. Szőnyei Tamás interneten megtalálható Mélypince Trabant-Balaton szócikke.), Vetőnek feltéve a kérdést, a válasz ez volt: az a Balaton-koncerten elhangozott (Lukin Katalin énekelte a Trabant-számokat) Trabant-program volt, azaz nem a Trabant játszott. (Kérdésem: Van-e valami irodalom arra vonatkozólag, hogy 87-ben utolsó koncertet adott volna a zenekar? Ha még lenne is, szerintem a mérvadó mégiscsak az, amit az alapítók mondanak erről.) További irodalom: http://balcsi.tripod.com/szovegek/sajto/index.html#V%C3%ADg%20Miska%20n%C3%A9gysz%C3%A1mos 
replies: text: A Wikipédia alapvető működési elve, hogy források alapján dolgozik. Tehát nem fogad el szóbeli közlést, visszaemlékezést. Közkeletű tévedés, hogy X. közel volt a tűzhöz, tehát amit ő mond az szentírás, hiszen attól még Y. vagy Z. - akik szintén közel voltak a tűzhöz - máshogy emlékezhet. Azért is ragaszkodunk az írásbeli megjelenéshez, mert az indíthat el olyan korrekciós hullámot, ami a tétova emlékezetet helyre teszi. A belinkelt forrást köszönöm, majd megnézem, a Szőnyei-könyv nekem sajnos nincs meg, így én ezzel nem tudom bővíteni (de nem is biztos, hoyg nekem kell, bárki bővítheti, aki be tudja írni, hoyg az információi a könyv melyik oldaláról származnak). Palotabarát vita 2018. október 8., 00:14 (CEST)
,,A Wikipédia alapvető működési elve, hogy források alapján dolgozik. Tehát nem fogad el szóbeli közlést, visszaemlékezést."  Úgy értsem,csak írásbeli forrást? Nem akarom túlokoskodni a kérdést, de bizony a szóbeli közlés is forrás, és egy ilyen kérdésben, hogy mikor alakult a zenekar, meddig játszottak, aligha tudok hitelesebbeket találni mint magukat a zenekarban résztvevő tagokat. Üdvözlettel: Lehota Roland Lleho vita 2020. február 11., 13:01 (CET)
replies: text: :Lleho ezeknek az információknak, adatoknak előbb meg kell jelenniük valahol: egy interjúban, egy cikkben, egy lexikon szócikkében stb., és ezt a megjelenést forrásként használva kerülhetnek át a Wikipédiába. Ez részben az ún. nevezetességi irányelvünkkel függ össze, vagyis azzal, hogy a Wikipédiában csak arról lehet szócikket írni, ami (aki) alaposan feldolgozott (értsd: pl. a története, az eszmeisége, a mondandója stb.) Részben pedig a szócikkek ellenőrizhetőségének kívánalma is akkor teljesül, ha bármikor utána lehet nézni, hogy ebben és ebben a forrásban az valóban így szerepel-e, ahogy azt a Wikipédia állítja? Egy szóbeli közlésnek akkor lehet utánanézni, ha leírják és megjelentetik. Mint látjátok, ez az elmélet, hiszen rendszeresen jóváhagyok forrásolatlan beleszerkesztéseket is a cikkben, de igyekszünk törekedni arra, hogy a fenti kívánalmak legalább részben érvényesüljenek.

text: :Egyébként gondoljátok el, hoyg egy mai politikus (vagy egy önsztároló celeb, vagy egy vállalat vagy akármi) szócikke hogy nézne ki, ha elfogadnánk az illető szóbeli közléseit... Szóval az ilyesmit nem szeretjük, ha el is fogadjuk, azt kényszerből tesszük más forrás híján. Palotabarát vita 2020. február 12., 01:34 (CET)
Értem az alapproblémát, alapvetően egyet is értek vele.
thread_title:  Megszűnt '84-ben, vagy sem? 

message: Ja, és forrásolni is kellene. A Wikipédiába ne az X. vagy Y. által jóváhagyott szövegek kerüljenek, hanem olyan tények, amiket független források alátámasztanak. Független forrás lehet pl. X.-nek vagy Y.-nak újságokban megjelent nyilatkozatai, kiadott könyve stb. Szőnyei Tamás: Az ​új hullám évtizede 2. könyve mit ír vajon róluk? Ír egyáltalán? Nekem nincs meg sajnos. Palotabarát vita 2018. augusztus 12., 09:15 (CEST)
thread_title:  Források